Sag om begrænsning i de sigtedes og deres forsvareres adgang til aktindsigt
Ret: Retten i Odense (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

RETTEN I ODENSE  - 6.afdeling

Udskrift af retsbogen

Den 25. oktober 2011 kl. 14.00 blev retten sat af Dommer.

Retsmødet var offentligt.

Rettens nr. 6-5699/2011
Politiets nr. 2300-75194-00013-11

Anklagemyndigheden
mod
Sigtede 1
CPR nr. (Født 1975) og
Sigtede 2
CPR nr. (Født 1979)

Begrænsning i de sigtedes og deres forsvareres adgang til aktindsigt

Anklager var mødt for anklagemyndigheden og fremlagde anmodning af 25.
oktober 2011 med bilag.

Advokat, der var mødt, blev beskikket som advokat for de sigtede efter
retsplejelovens § 729 c, stk. 5.

Anklageren anmodede om dørlukning i medfør af retsplejelovens § 29, stk. 3,
nr. 4, og henviste til retsmødets formål.

Advokaten ville ikke protestere.

Der var ingen repræsentant for pressen til stede.

Retten afsagde

Kendelse

Sagens behandling i et offentligt retsmøde må antages på afgørende måde at
hindre sagens oplysning, jf. retsplejelovens § 29, stk. 3, nr. 4, hvorfor

bestemmes:

Dørene lukkes.

Dørene blev lukket kl. 14.05.

Std 75248



/

side 2

Retten bemærkede, at Sigtede 2 og dennes beskikkede forsvarer, advokat
Mette Grith Stage, Sigtede 1 og dennes beskik-kede forsvarer, advokat Mads
Kjær Jensen, ikke er indkaldt til dette møde, jf. retsplejelovens § 748, stk. 7.

Anklageren anmodede om, at forsvarerne og de sigtede begrænses i deres
adgang til aktindsigt efter retsplejelovens § 729 a og § 729 b i medfør af rets-
plejelovens § 729 c, stk. 1, nr. 3 og nr. 5, således at forsvarerne og de sigte-de
hverken må gøres bekendt med retsmødets afholdelse den 25. oktober 2011,
den fremlagte begæring og bilag eller rettens kendelse. Anmodningen
omfatter tillige det materiale som aflytningerne afstedkommer samt denne
skrivelse.

Anklageren redegjorde for sagen og henviste herunder navnlig til, at politiet
siden juli 2011 har efterforsket mod flere grove røverier forøvet mod pen-
geinstitutter på Fyn og i Jylland. I den forbindelse er Sigtede 1 mistænkt for
at have forøvet disse røverier, formentlig i forening med Sigtede 2, hvorfor
retten i Odense den 11. juli 2011 afsagde kendelse om telefonaflytning mv. af
Sigtede 1. Efterforskningen er stadig verserende.

Den 22. september 2011 kl. 02.40 ved brug af gummiged blev der forøvet
pengeskabstyveri mod Danske Bank, Algade 4 i Ejby. Der var flere vidner til
indbrudstyveriet, som alle kunne oplyse, at tyveriet blev forøvet af 2 ger-
ningsmænd iført elefanthuer. Forinden blev der lavet en afledningsmanøvre
ved at der blev forøvet indbrud i Danske Bank i By.

Den 23. september 2011 kl. 01.25 blev Sigtede 2 og Sigtede 1 standset i
Avnslev kørende i en sort Citroën Jumper. I køretøjets varerum sås en tæt
tåge af svejserøg eller lignende, som havde man netop ar-bejdet bag i bilen
med svejseapparat eller vinkelsliber. Der sås en kraftig can-vas-sele liggende
på gulvet i varebilen, og i venstre side af varerummet i kan-ten mellem
venstre side og gulvet sås to til tre løse 200 kr. sedler stikke op. På baggrund
heraf blev Sigtede 2 og Sigtede 1 erklæ-ret for anholdt, sigtet for
overtrædelse af straffelovens § 276, jf. § 286, stk. 1.

Ved den efterfølgende ransagning hos Sigtede 1 blev blandt andet fundet et
oversavet jagtgevær, en 9 mm skarpladt pistol og en revolver samt diverse
ammunition. Der blev endvidere foretaget ransagning hos Sigtede 1's kæreste
Person 1 på Adresse i Odense. Her blev der fundet i alt 1.425.100 kr. og en
udførlig beskrivelse af Nkoas Værdihåndtering i Fredericia. Ved ransagning
hos Sigtede 2 blev der blandt andet fundet en røverihue og en masse
anabolske steroi-der.

Begge blev herefter den 23. september 2011 fremstillet i grundlovsforhør og



/

side 3

varetægtsfængslet i 4 uger, heraf 14 dage i isolation.

Politiet ønsker at efterforske røverierne samtidig med efterforskningen af ty-
veriforholdet.

Politiets Operative Afdeling har oplyst, at Sigtede 2 er Titel for Bandidos i
Kolding, hvilket han også bekræftede til grundlovsfor-høret. Sigtede 1 har
status af prospect i klubben.

Der er således tale om efterforskning af organiseret kriminalitet i stort om-
fang begået af gerningsmænd med tilknytning til rockerkredse.

Det er politiets erfaring, at især personer med tilknytning til rocker- og ban-
demiljøet meget hurtigt efter ankomsten til en arrest kommer i besiddelse af
en mobiltelefon, således at de kan give meddelelser ud, og det var politiets
opfattelse, at både Sigtede 1 og Sigtede 2 hurtigt ville komme i besiddelse af
en mobiltelefon og derefter sætte sig i forbindelse med kæresterne Person 1
og Person 2. Politiet ønskede på den baggrund at foretage telefonaflytning af
dise med henblik på at afdække Sigtede 2 og Sigtede 1's roller i røverierne.
Oplysnin-gerne omkring indbruddet i Danske Bank i By formodes dog også
at ville fremkomme. Ved kendelse af 27. september 2011 gav retten tilladelse
til, at politiet kunne iværksætte aflytningen. Ved efterfølgende aflytning af tlf.
tilhørende Person 2 er det konstateret, at hun er i kontakt med Sigtede 2, der
således allerede har anskaffet sig en mobiltelefon. Ved kendelser af 10. og 12.
oktober 2011 gav retten i Odense politiet tilladelse til at foretage aflytning af
flere telefon- og Imei-numre benyttet af Sigtede 2, ligesom retten i Odense
den 12. oktober 2011 afsagde kendelse på person. Fristen for indgrebene
udløber den 25. oktober 2011.

Det er politiets opfattelse, at forsvarernes og de sigtedes ret til aktindsigt ef-
ter § 729 a og § 729 b skal fraviges, idet det er påkrævet af hensyn til sagens
opklaring og efterforskning af en anden verserende sag om en lovovertræ-
delse, som efter loven kan straffes med fængsel i 6 år eller derover, og at det-
te ikke giver anledning til væsentlige betænkeligheder for varetagelsen af de
sigtedes forsvar på nuværende tidspunkt. Tavshedspålæg efter retspleje-
lovens § 729 a, stk. 4, vil ikke være tilstrækkeligt.

Oplysninger om retsmødernes afholdelse, begæringer, bilag og rettens ken-
delser vedrørende aflytning af Person 1, Person 2, Sigtede 1 og Sigtede 2 er
ved rettens kendelser af 27. september 2011, 4., 10. og 12. oktober 2011
undtaget fra forsvarerne og de sigtedes ret til aktindsigt i medfør af
retsplejelovens § 729 c, stk. 1, nr. 3 og 5. Af de grunde, der er anført i rettens
kendelser findes betingelserne for fra-vigelse af de sigtede og deres
forsvarers ret til aktindsigt fortsat at være op-fyldt.



/

side 4

Retten har i dag ved særskilte kendelser forlænget fristerne for de ovenfor
nævnte indgreb til tirsdag den 22. november 2011, hvilken dag der er beram-
met nyt retsmøde kl. 08.15.

Retten afsagde

Kendelse:

Det er oplyst, at Sigtede 2 og Sigtede 1, der er varetægtsfængslet som sigtede
for tyveri af særlig grov beskaffen-hed, har tilknytning til rockerkredse. Det
er desuden tidligere under sagen oplyst, at Sigtede 2 efter et grundlovsforhør
den 23. sep-tember 2011 udtalte til sin forsvarer, at forsvareren måtte sørge
for, "at de i klubben fik fingeren ud". Endvidere fremgår det af en
telefonrapport, at Sigtede 1's forsvarer den 29. september 2011 under en
telefonsamtale med en person, der efter det oplyste er Sigtede 1's kæreste,
omta-ler et brev, som han har fået med fra et besøg hos sin klient dagen før
med beskeder, som forsvareren skal give nogle af Sigtede 1's kammera-ter.
Under disse omstændigheder finder retten det påkrævet af hensyn til sa-gens
opklaring samt til den verserende efterforskning af flere bankrøverier,
hvorunder der er givet tilladelse til indgreb i meddelelseshemmeligheden, at
reglerne om aktindsigt i retsplejelovens § 729 a og § 729 b fraviges.

En fravigelse findes ikke at kunne give anledning til væsentlig betænkelighe-
der for varetagelsen af de sigtedes forsvar.

Under hensyn til oplysningerne om de sigtedes kommunikation med deres
forsvarere er det ikke tilstrækkeligt med et forsvarerpålæg efter retspleje-
lovens § 729 a, stk. 4.

Retten tager derfor anklagemyndighedens anmodning til følge som nedenfor
bestemt, jf retsplejelovens § 729 c, stk. 1, nr. 3, og nr. 5, idet bemærkes, at
begrænsningen i adgangen til aktindsigt ikke kan udstrækkes til at gælde an-
det materiale eller andre oplysninger end det på afgørelsestidspunktet forelig-
gende. Det er i sagens natur ikke muligt at foretage en vurdering af, om be-
tingelserne for begrænsning i adgangen til aktindsigt er opfyldt for så vidt an-
går materiale og oplysninger, der endnu ikke er kendt.

Herefter

bestemmes:

Sigtede 2 og hans beskikkede forsvarer, advokat Mette Grith Stage, samt
Sigtede 1 og hans beskikkede forsvarer, advokat Mads Kjær Jensen,
begrænses i deres aktindsigt, således at de indtil videre hverken gøres
bekendt med dette retsmødes afholdelse og det oplyste på retsmødet, de
fremlagte begæringer og bilag eller rettens kendelser af 25.



/

side 5

oktober 2011 vedrørende forlængelse af frister for indgreb i meddelelseshem-
meligheden og edition for så vidt angår Sigtede 2, Sigtede 1, Person 1 og
Person 2.

Der fremkom ikke kære.

På anklagerens anmodning blev der berammet nyt retsmøde til behandling af
en eventuel ny begæring om begrænsning i aktindsigt til tirsdag den 22. no-
vember 2011 kl. 08.15.

Dørene blev åbnet.

Retten fastsatte salær på 1.200 kr. med tillæg af moms til den beskikkede
advokat, Advokat. Salæret betales af statskassen.

Sagen sluttet.

Retten hævet.

Dommer



/